Διαδικτυακές εργασίες (2)

1.Στο βιβλίο της Γλώσσας στη σελίδα 82 έχει ένα ποίημα «Παιχνίδια με τις λέξεις». Θα το διαβάσετε και θα απαντήσετε στις ερωτήσεις της άσκησης 1 στο τετράδιο Αντιγραφής.

2. Πάνω στο ποίημα θα υπογραμμίσετε τις λέξεις που ομοιοκαταληκτούν. (έχουν ίδια κατάληξη)

π.χ. (Αλέξης – λέξεις)

3.Θυμάστε τα σχήματα λόγου; Αφού τα θυμάστε, θα βρείτε τους στίχους όπου υπάρχουν μεταφορές και θα τις αντιγράψετε στο Τετράδιο Γραμματικής. Μετά, για κάθε μεταφορά θα γράψετε και μία κυριολεξία.

π.χ. Λέξεις φτερουγίζουν πέρα.(μεταφορά)

Τα πουλιά φτερουγίζουν πέρα. (κυριολεξία)

4. Στη σελίδα 84 θα κάνετε τις ασκήσεις 4 και 5. Την ιστορία που θα κάνετε με μία από τις εκφράσεις της άσκησης 4, θα την κάνετε στο Τετράδιο Αντιγραφής.

5. Η άσκηση 6 θέλει να παίξουμε κρεμάλα, (που σας αρέσει πολύ), θα σας βάλω εγώ τις λέξεις… (δεν είναι από το ποίημα)

Μ \_ \_ \_ \_ \_ ε σ\_ \_ σ \_ \_ \_ ι.

**Λίγη Γραμματική** : Πολλές φορές οι ποιητές ή οι συγγραφείς, χρησιμοποιούν σχήματα λόγου. Αυτό το κάνουν για να γίνει ο λόγος τους πιο ζωντανός, πιο παραστατικός, έτσι προσελκύουν περισσότερο την προσοχή μας και ο λόγος τους θα τυπωθεί στην ψυχή μας πιο ζωηρά, πιο εντυπωσιακά.

Σχήματα λόγου είναι: μεταφορά, παρομοίωση,προσωποποίηση,αλληγορία,αντίθεση,αποστροφή,ασύνδετο,ειρωνεία κ.ά.

Μεταφορά: Μεταφέρεται η ιδιότητα ενός προσώπου (ζώου, πράγματος, αφηρημένης έννοιας), σε άλλο πρόσωπο (ζώο, πράγμα, αφηρημένη έννοια).

π.χ. Είχε καρδιά πέτρινη : Μεταφέρεται στην καρδιά η σκληρότητα της πέτρας.